《最高楼（别妓王幼玉）》
宋代·柳富

人间最苦，最苦是分离。伊爱我，我怜伊。青草岸头人独立，画船东去橹声迟。楚天低，回望处，两依依。

后会也知俱有愿，未知何日是佳期。心下事、乱如丝。好天良夜还虚过，辜负我、两心知。愿伊家，衷肠在，一双飞。

作者简介：柳富，字润卿，汴京（今河南开封）人。曾与衡州妓王幼玉相爱，事见《青琐高议》前集卷一○。今录诗二首。